Када је Вилијам II од Ахаје оспорио суверенитет Млечана над острвом Еубеја, Гај је подржао свог савезника Венецију. Вилијам је због тога напао Тебу 1258. године и поразио Гаја у тешкој бици у подножју планине Кариди. Потом је опседнут у Теби и приморан на предају. Суђено му је у Француској. Морејска хроника носи вести да је Атина била обично господство све до сусрета Гаја и француског краља Луја IX Светог око 1260. године, када је уздигнута на војводство. На пролеће исте године, Гај је кренуо назад ка Грчкој. Примио је вест о поразу Вилијама од стране Михаила VIII Палеолога у бици код Пелагоније. У бици је Вилијам и заробљен. Убрзо по повратку Гаја у Атину стигла је вест о обнови византијске власти у Цариграду (1261).